Nordjyllands Politi har forholdsreglerne klar, når flere demonstrationer i morgen eftermiddag skal afvikles i Aalborg. Politiet har oprettet en stor visitationszone som et værn mod ballademagere. - På den her måde kan vi tage dem, før de kommer for tæt på, forklarer vicepolitikommissær Ole Kristensen til politik.dk. Særlig opmærksomhed samler sig om den demonstration, foreningen Stop Islamiseringen af Danmark (SIAD) står bag. Trods et fogedforbud mod at bruge tegneren Kurt Westergaards omstridte billede af Muhammed med en bombe i turbanen ventes foreningen i en eller anden form at afbilde Muhammed. Det har fået flere sms'er til at cirkulerer rundt i det muslimske miljø med opfordringer til at tage til Aalborg og forsvare profeten. En time før Stop Islamiseringen af Danmarks demonstration har Antiracistisk Netværk desuden indkaldt til moddemonstration på Louise Plads. /ritzau/

Opsummering:
Politiet opretter visitationszoner i Aalborg for at udgå ballade, når foreningen Stop Islamiseringen af Danmark lørdag demonstrerer. Moddemonstration ventes.